I konfirmatsbrev av 1607 fikk bønder og almue på strandstedet Moss tillatelse til å oppføre en kirke på egen bekostning, hvilket av brevet fremkommer å være oppført samme år. Det var en langkirke i tømmer med tre innganger, våpenhus og sakristi. Den er avbildet på Jacob Conings prospekt av Moss fra 1699. Moss fikk kjøpstadsrettigheter 10. august 1720, og egen kapellan samme år. Ved kgl.res. av 7. mai 1790 ble Moss utskilt fra Rygge prestegjeld som eget sognekall, og omfattet byen og landsognet (Jeløy).